Cantiga I : Des oge
Esta é a primeira cantiga de loor de Santa Maria, ementando os VII goyos que ouve de seu fillo.

Des oge mais quer' eu trobar
     pola Sennor onrrada,
en que Deus quis carne fillar
     beyta e sagrada,
     por nos dar gran soldada
no seu reyno e nos erdar
     por seus de sa masnada
     de vida perlongada,
sen avermos pois a passar
     per mort' outra vegada.
 
E poren quero começar
     como foy saudada
de Gabriel, u lle chamar
     foy: «Benaventurada
     Virgen, de Deus amada:
do que o mund' á de salvar
     ficas ora prennada;
     e demais ta cunnada
Elisabeth, que foi dultar,
     é end' envergonnada».
 
E demais quero-ll' enmentar
     como chegou canssada
a Beleem e foy pousar
     no portal da entrada,
     u paryu sen tardada
Jesu-Crist', e foy-o deytar,
     como moller menguada,
     u deytan a cevada,
no presev', e apousentar
     ontre bestias d'arada.
 
E non ar quero obridar
     com' angeos cantada
loor a Deus foron cantar
     e «paz en terra dada»;
     nen como a contrada
aos tres Reis en Ultramar
     ouv' a strela mostrada,
     por que sen demorada
veron sa offerta dar
     estranna e preçada.
 
Outra razon quero contar
     que ll' ouve pois contada
a Madalena: com' estar
     vyu a pedr' entornada
     do sepulcr' e guardada
do angeo, que lle falar
     foy e disse: «Coytada
     moller, sey confortada,
ca Jesu, que ves buscar,
     resurgiu madurgada.»
E ar quero-vos demostrar
     gran lediç' aficada
que ouv' ela, u vyu alçar
     a nuv' enlumada
     seu Fill'; e poys alçada
foi, viron angeos andar
     ontr' a gent' assada,
     muy desaconsellada,
dizend': Assi verrá juygar,
     est' é cousa provada.»
Nen quero de dizer leixar
     de como foy chegada
a graça que Deus enviar
     lle quis, atan grãada,
     que por el esforçada
foy a companna que juntar
     fez Deus, e enssinada,
     de Spirit' avondada,
por que souberon preegar
     logo sen alongada.
E, par Deus, non é de calar
     como foy corõada,
quando seu Fillo a levar
     quis, des que foy passada
     deste mund' e juntada
con el no ceo, par a par,
     e Rea chamada,
     Filla, Madr' e Criada;
e poren nos dev' ajudar,
     ca x' é noss' avogada.  

GL-C
Cantigas de Santa María
es:Cantigas de Santa María: 1
pt:Cantigas de Santa Maria/I